Source: http://www.aluex.sk/?nav=stare_vozidla
Timestamp: 2020-02-24 20:38:46+00:00

Document:
Aluex - postup pri odovzdávaní starých vozidiel
Aluex, s.r.o. je autorizovaný spracovateľ starých vozidiel pod číslom autorizácie 190/A/10-3.3. Zaväzujeme sa k ekologickému a enviromentálne vhodnému spracovaniu Vášho starého vozidla. Vystavíme Vám potrebné doklady k odhláseniu vozidla z evidencie.
Preberacie podmienky ALUEX, s.r.o.
Informácie o náhradných dieloch
Potrebujem len potvrdenie, vozidlo som predal inzerátom na náhradné diely
Potrebujem len potvrdenie, vozidlo bolo odcudzené
Od 1.1.2006 už nie je možné ponechať si vozidlo na náhradné diely (prostredníctvom čestného prehlásenia) Z.z. 223/2001 v platnom znení zákon 409/2006
Ak už nechcete platiť poistku za vozidlo, môžete ho:
odovzdať vozidlo na ekologické spracovanie, aby ste ho mohli vyradiť z evidencie (k vystaveniu potvrdenia o spracovaní nemusí byť platná STK, EK)
Staré vozidlá sa okamihom vyradenia z evidencie stávajú nebezpečným odpadom pod katalógovým číslom odpadu 16 01 04. Pokiaľ vaša firma, resp. vy ako súkromná osoba nemáte súhlas na nakladanie s takýmto nebezpečným odpadom, alebo jeho súčasťami a nepreukážete ako držiteľ tohto odpadu ako ste s ním naložili, hrozí vám nasledovná pokuta podľa §78 Z.z. 409/2006:
súkromná osoba do 660,- €
firma do 166 000,- €.
Stav odovzdávaného odhláseného vozidla:
Vozidlo by malo byť kompletné (musí mať motor, prevodovku, karosériu, malo by mať čo najviac svojho pôvodného vybavenia, náplne s nebezpečnými kvapalinami...)
Potvrdenie o spracovaní starého vozidla bude vystavené len v prípade, ak bude vozidlo prevzaté na spracovanie (vozidlo, ktorého číslo karosérie bude totožné s číslom v požadovanej priloženej dokumentácií). Na vozidlo, ktoré nebude odovzdané na ekologické spracovanie v ALUEX, s.r.o., alebo v jeho zberných miestach, nemôže byť vystavené potvrdenie o spracovaní starého vozidla.
Potvrdenie o spracovaní starého vozidla od autorizovaného spracovateľa
Vyplatíme Vám dohodnutú kúpnu čiastku
S potvrdením od autorizovaného spracovateľa, EČ, TP od vozidla, pôjdete na Dopravný inšpektorát, kde je vozidlo evidované
Na základe predložených dokumentov a zaplatením 5,-€ kolku bude vozidlo vyradené
Zachovajte si potvrdenie o spracovaní. S potvrdením od autorizovaného spracovateľa, sa musíte preukázať pri prípadných kontrolách zo strany Slovenskej inšpekcie životného prostredia, že ste so starým vozidlom naložili v zmysle platnej legislatívy ( potvrdenie a VIN číslo uschováme 5 rokov v našej evidencii)
Zákon č. 386/2009 Z.z. , ktorým sa mení a dopĺňa zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov účinný od 01.11.2009.
§ 49 ods. 6 zákona č. 386/2009 Z.z. znie: Kompletným starým vozidlom na účely tohto zákona je staré vozidlo, ktorého hmotnosť je najmenej 90 % z hmotnosti vozidla pri jeho uvedení na trh a ktoré obsahuje motor, prevodovku, nápravu a karosériu.
§ 51 ods. 1 zákona č. 386/2009 Z.z. znie: Ak sa u držiteľa starého vozidla nachádza staré vozidlo, ktoré je odpadom, tento držiteľ je povinný bezodkladne zabezpečiť odovzdanie kompletného starého vozidla osobe vykonávajúcej zber podľa §52a alebo spracovateľovi starých vozidiel.
§ 52 ost. 3 zákona č. 223/2001 Z.z. - Novelou zákona o odpadoch č. 386/2009 Z.z. sa zrušilo vyplatenie finančného príspevku vo výške 33.19 EUR držiteľovi za odovzdané vozidlo
Zákon č. 409/2006 Z.z., ktorým sa mení a dopĺňa zákon č. 223/2001 Z.z. o odpadoch a o zmene a doplnení niektorých zákonov v znení neskorších predpisov
Zákon č. 409/2006 Z.z §51 ods.2. Ak držiteľ starého vozidla nepreviedol toto vozidlo na iného majiteľa na účely jeho využitia ako motorového vozidla, je povinný predložiť spolu so žiadosťou o vyradenie starého vozidla z evidencie podľa osobitných predpisov okresnému dopravnému inšpektorátu potvrdenie o prevzatí starého vozidla vystavené spracovateľom tohto starého vozidla alebo osobou oprávnenou na spracovanie starých vozidiel v inom členskom štáte Európskej únie; v tom prípade držiteľ starého vozidla spolu s potvrdením predloží aj jeho úradne overený preklad.
Zákon č. 409/2006 Z.z §51 ods.3. Držiteľ starého vozidla je do splnenia povinnosti podľa odseku 1 povinný:
zabezpečiť na vlastné náklady odstránenie takého vozidla z miesta, na ktorom poškodzuje alebo ohrozuje životné prostredie, alebo narušuje estetický vzhľad obce či osobitne chránenej časti prírody a krajiny
umiestniť a uchovávať staré vozidlo tak, aby nepoškodzovalo alebo neohrozovalo životné prostredie
zabezpečiť, aby sa zachoval estetický vzhľad obce alebo osobitne chránenej časti prírody a krajiny a aby sa zabránilo odcudzeniu starého vozidla alebo jeho častí
Zákon č. 223/2001 Z.z. z 15.mája 2001 predstavuje základný zákon o odpadoch.

References: §78

§ 49

§ 51
 §52

§ 52
 §51
 §51